stanford-oval/wikipedia huggingface dataset:
ทางหลวงแผ่นดินหมายเลข 311
รายละเอียดของเส้นทาง

ทางหลวงแผ่นดินหมายเลข 311 เริ่มต้นที่วงเวียนพระนารายณ์มหาราช ข้ามคลองอนุศาสนันท์ ผ่านทางหลวงแผ่นดินหมายเลข 3196 ผ่านทางหลวงแผ่นดินหมายเลข 3016 ที่วงเวียนศรีสุริโยทัย ผ่านวงเวียนศาลพระกาฬและข้ามทางรถไฟสายเหนือ ถนนส่วนนี้นิยมเรียกว่าถนนนารายณ์มหาราช จากนั้นจึงเริ่มต้นทางหลวงแผ่นดินหมายเลข 311 อีกครั้งเมื่อข้ามแม่น้ำลพบุรี ตัดผ่านทางหลวงแผ่นดินหมายเลข 366 (สายเลี่ยงเมืองลพบุรี) ทางหลวงแผ่นดินหมายเลข 3027 ทางหลวงแผ่นดินหมายเลข 3028 ตัดผ่านทางหลวงแผ่นดินหมายเลข 32 ที่ทางแยกต่างระดับสิงห์บุรีใต้ ทางหลวงแผ่นดินหมายเลข 335 ข้ามแม่น้ำเจ้าพระยา ผ่านทางหลวงแผ่นดินหมายเลข 309 ที่ทางแยกเข้าเมืองสิงห์บุรี จากนั้นเลี้ยวขวาเลียบแม่น้ำเจ้าพระยา เลี้ยวขวาข้ามแม่น้ำเจ้าพระยาที่เขื่อนเจ้าพระยา สิ้นสุดที่ถนนพหลโยธิน
ส่วนทางหลวงแผ่นดินหมายเลข 311 ตอนเลี่ยงเมือง เริ่มต้นที่ถนนพหลโยธิน ข้ามทางรถไฟสายเหนือ ผ่านทางหลวงแผ่นดินหมายเลข 3196 สิ้นสุดที่ทางหลวงแผ่นดินหมายเลข 311 (ช่วงลพบุรี-ชัยนาทเดิม) (ปัจจุบัน ทางหลวงแผ่นดินหมายเลข 311 ช่วงเลี่ยงเมืองลพบุรีได้มีการเปลี่ยนแปลงรหัสหมายเลขทางหลวงเป็นทางหลวงแผ่นดินหมายเลข 366)
ทางหลวงแผ่นดินหมายเลข 311 ช่วงวงเวียนพระนารายณ์ถึงศาลพระกาฬนิยมเรียกว่า ถนนนารายณ์มหาราช ส่วนตั้งแต่ศาลพระกาฬถึงข้ามแม่น้ำลพบุรี เรียกว่า ถนนปรางค์สามยอด ส่วนช่วงข้ามแม่น้ำลพบุรีถึงชัยนาทนิยมเรียกว่า ถนนลพบุรี-ชัยนาท
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ทางหลวงแผ่นดินหมายเลข 311
ระบบสารสนเทศโครงข่ายทางหลวง เก็บถาวร 2016-06-16 ที่ เวย์แบ็กแมชชีน กรมทางหลวง กระทรวงคมนาคม
ป้ายบอกทางไปศาลเจ้าพ่อเจ้าแม่ตลาดใหม่บ้านหมี่ ณ บริเวณทางหลวงแผ่นดินหมายเลข 311 ก่อนถึงสามแยกทางเข้าอำเภอบ้านหมี่ จังหวัดลพบุรี (เส้นทางหมายเลข 3208)
ทางหลวงแผ่นดินหมายเลข 311 ใน อำเภอสรรพยา จังหวัดชัยนาท
ยัง มิน-ฮย็อก

ยัง มิน-ฮย็อก (เกาหลี: 양민혁, เกิด 16 เมษายน 2006) เป็นนักฟุตบอลอาชีพชาวเกาหลีใต้ ปัจจุบันลงเล่นในตำแหน่งปีกให้กับควีนส์พาร์กเรนเจอส์ สโมสรฟุตบอลในอีเอฟแอลแชมเปียนชิป โดยยืมตัวมาจากทอตนัมฮอตสเปอร์
ระดับสโมสร

ในปี 2022 ยังเข้าศึกษาที่โรงเรียนคังนึงเจอิลและเริ่มต้นเล่นฟุตบอลกับสโมสรฟุตบอลของโรงเรียน ซึ่งเป็นอะคาเดมีของสโมสรคังว็อนเอฟซี ในช่วงก่อนเปิดฤดูกาล 2024 ขณะที่กำลังศึกษาอยู่ในปีสุดท้าย เขาได้เลื่อนขึ้นมาเล่นให้ทีมชุดใหญ่
วันที่ 28 กรกฎาคม 2024 ยังได้เซ็นสัญญาระยะเวลา 5 ปีกับทอตนัมฮอตสเปอร์ เขาจะเข้าร่วมสโมสรในปี 2025
แซนตาแคลรา (รัฐแคลิฟอร์เนีย)

| แซนตาแคลรา |
| --- | --- |
นคร

   ธง ตรา
สมญา: The Mission City
สถานที่ตั้งของแซนตาแคลราในรัฐแคลิฟอร์เนีย (ซ้าย) และในเทศมณฑลแซนตาแคลรา (ขวา)
Santa Claraสถานที่ตั้งของแซนตาแคลราในรัฐแคลิฟอร์เนียแสดงแผนที่รัฐแคลิฟอร์เนียSanta ClaraSanta Clara (สหรัฐ)แสดงแผนที่สหรัฐ
พิกัด:  37°21′16″N 121°58′9″W﻿ / ﻿37.35444°N 121.96917°W﻿ / 37.35444; -121.96917
ประเทศ: สหรัฐ
รัฐ: รัฐแคลิฟอร์เนีย
เทศมณฑล: แซนตาแคลรา
ตั้งเทศบาล: July 5, 1852
ตั้งชื่อจาก: Saint Clare of Assisi
การปกครอง
 • ประเภท: Council/Manager
 • Mayor: Lisa Gillmor
พื้นที่
 • ทั้งหมด: 18.28 ตร.ไมล์ (47.34 ตร.กม.)
 • พื้นดิน: 18.28 ตร.ไมล์ (47.34 ตร.กม.)
ความสูง: 72 ฟุต (22 เมตร)
ประชากร (2020)
 • ทั้งหมด: 127,647 คน
 • อันดับ: 3 ในเทศมณฑลแซนตาแคลรา  46 ในรัฐแคลิฟอร์เนีย 220 ในสหรัฐ
 • ความหนาแน่น: 6,982 คน/ตร.ไมล์ (2,697 คน/ตร.กม.)
เดมะนิม: Santa Claran
เขตเวลา: UTC−8 (Pacific)
 • ฤดูร้อน  (เวลาออมแสง): UTC−7 (PDT)
รหัสไปรษณีย์: 95050, 95051, 95054
รหัสพื้นที่: 408/669
FIPS code: 06-69084
GNIS feature IDs: 1654953, 2411816
เว็บไซต์: santaclaraca.gov
แซนตาแคลรา (อังกฤษ: Santa Clara; /ˌsæntə ˈklærə/ SAN-tə-_-klarr-ə ; ภาษาสเปน แปลว่า "นักบุญกลารา") เป็นนครในเทศมณฑลแซนตาแคลรา รัฐแคลิฟอร์เนีย จากการสำรวจสำมะโนประชากรปี 2020 พบว่าเมืองนี้มีประชากร 127,647 คน ซึ่งทำให้เป็นเมืองที่มีประชากรมากเป็นอันดับ 8 ในเขตอ่าว เมืองนี้ตั้งอยู่ในพื้นที่อ่าวทางตอนใต้ ก่อตั้งโดยชาวสเปนในปี พ.ศ. 1777
แซนตาแคลราตั้งอยู่ในใจกลางของซิลิคอนแวลลีย์ และเป็นที่ตั้งของสำนักงานใหญ่ของบริษัทต่าง ๆ เช่น อินเทล, เอเอ็มดี (AMD) และอินวิเดีย นอกจากนี้ยังเป็นที่ตั้งของมหาวิทยาลัยแซนตาแคลรา ซึ่งเป็นมหาวิทยาลัยที่เก่าแก่ที่สุดในแคลิฟอร์เนีย
ถนนวิภาวดีรังสิต

บทความนี้เกี่ยวกับทางหลวงแผ่นดินในประเทศไทย สำหรับความหมายอื่น ดูที่ วิภาวดี
|  ทางหลวงแผ่นดินหมายเลข 31 |
| --- | --- |
ถนนวิภาวดีรังสิต


ข้อมูลของเส้นทาง
ความยาว: 23.510 กิโลเมตร (14.608 ไมล์)
มีขึ้นเมื่อ: พ.ศ. 2509–ปัจจุบัน
ทางแยกที่สำคัญ
ปลายทางทิศใต้: ถ.ดินแดง ในเขตพญาไท กรุงเทพฯ
 :   ถ.สุทธิสารฯ ในเขตพญาไท กรุงเทพฯ  ถ.พหลโยธิน / ถ.ลาดพร้าว ในเขตจตุจักร กรุงเทพฯ  ถ.รัชดาภิเษก / ถ.กำแพงเพชร 2 ในเขตจตุจักร กรุงเทพฯ   ถ.งามวงศ์วาน ในเขตจตุจักร กรุงเทพฯ   ถ.แจ้งวัฒนะ ในเขตหลักสี่ กรุงเทพฯ 
ปลายทางทิศเหนือ:  ถ.พหลโยธิน ใน อ.ลำลูกกา จ.ปทุมธานี
ตำแหน่งที่ตั้ง
ประเทศ: ไทย
จังหวัด:  กรุงเทพมหานคร  ปทุมธานี 
 
ระบบทางหลวง
 ทางหลวงแผ่นดิน  รายการ 
ถนนวิภาวดีรังสิต (อักษรโรมัน: Thanon Vibhavadi Rangsit) ซึ่งระยะทางส่วนใหญ่ของถนนมีฐานะเป็น ทางหลวงแผ่นดินหมายเลข 31 สายดินแดง–ดอนเมือง เป็นทางหลวงแผ่นดินสายรองประธานในภาคกลาง เชื่อมต่อถนนในกรุงเทพมหานครกับถนนพหลโยธินสู่ภาคกลาง ภาคเหนือ และภาคตะวันออกเฉียงเหนือของประเทศไทย ถนนสายนี้แบ่งช่องทางเดินรถเป็นทางหลักและทางขนาน ยกเว้นช่วงที่ผ่านหน้าท่าอากาศยานดอนเมืองจะไม่แบ่งเป็นทางหลักและทางขนานเนื่องจากมีพื้นที่จำกัดเพราะถูกขนาบด้วยท่าอากาศยานดอนเมืองและทางรถไฟสายเหนือ ปัจจุบันมีทางยกระดับอุตราภิมุข (ดอนเมืองโทลล์เวย์) เป็นทางด่วนประเภทยกระดับเก็บค่าผ่านทางอยู่เหนือถนนวิภาวดีรังสิตด้วย เพื่อเป็นทางเลือกให้ผู้ที่ต้องการความรวดเร็วในการเดินทางมากกว่าเดิม
ประวัติ

ถนนวิภาวดีรังสิตเปิดเมื่อวันที่ 27 มิถุนายน พ.ศ. 2509 เป็นถนนในโครงการพัฒนาถนนร่วมกันระหว่างประเทศไทยกับสหรัฐ ซึ่งเป็นชุดเดียวกันกับถนนมิตรภาพ
ชื่อถนน

ถนนวิภาวดีรังสิตตั้งชื่อตามพระนามของพระเจ้าวรวงศ์เธอ พระองค์เจ้าวิภาวดีรังสิต (พระนามเดิม: หม่อมเจ้าวิภาวดี รังสิต) พระธิดาในพระราชวรวงศ์เธอ กรมหมื่นพิทยาลงกรณ์ เป็นพระราชวงศ์ฝ่ายในที่ทรงบำเพ็ญพระกรณียกิจอันเป็นประโยชน์แก่บ้านเมือง โดยพระองค์เสด็จไปทรงเยี่ยมราษฎรในเขตที่ผู้ก่อการร้ายปฏิบัติการอยู่ จนกระทั่งเฮลิคอปเตอร์ที่นั่งถูกผู้ก่อการร้ายระดมยิงจนสิ้นชีพตักษัยในวันที่ 16 กุมภาพันธ์ พ.ศ. 2520 จึงทรงพระกรุณาโปรดเกล้าฯ สถาปนาเป็นพระเจ้าวรวงศ์เธอ พระองค์เจ้าวิภาวดีรังสิต และรัฐบาลได้ขอพระราชทานพระบรมราชานุญาตเชิญพระนามมาเป็นชื่อถนนซึ่งเป็นทางหลวงแผ่นดินหมายเลข 31 ซึ่งเดิมคนทั่วไปมักเรียกว่า "ถนนซูเปอร์ไฮเวย์"
ถนนวิภาวดีรังสิตช่วงตั้งแต่แยกใต้ด่วนดินแดงถึงคลองบางซื่อเป็นเส้นแบ่งเขตการปกครองระหว่างเขตพญาไทกับเขตดินแดง และถนนวิภาวดีรังสิตช่วงตั้งแต่ถนนแจ้งวัฒนะถึงท่าอากาศยานดอนเมืองเดิมเป็นถนนท้องถิ่นมีชื่อว่า "ถนนศรีรับสุข"
เส้นทาง

เริ่มต้นตั้งแต่แยกใต้ด่วนดินแดง (จุดบรรจบถนนดินแดงและเชื่อมต่อทางพิเศษเฉลิมมหานคร (ทางด่วน 1 สายดินแดง-ท่าเรือ) ในเขตพญาไท กรุงเทพมหานคร เป็นเส้นแบ่งเขตการปกครองระหว่างเขตดินแดงกับเขตพญาไท ตัดกับถนนสุทธิสารที่ทางแยกสุทธิสาร ข้ามคลองบางซื่อเข้าสู่เขตจตุจักร ตัดกับถนนพหลโยธิน (ทางแยกลาดพร้าว โดยมีถนนลาดพร้าวมาบรรจบเป็นแยกที่ห้า) แล้วไปตัดกับถนนงามวงศ์วานหรือทางหลวงแผ่นดินหมายเลข 302 (ทางแยกบางเขน) ก่อนเข้าสู่เขตหลักสี่ ตัดกับถนนแจ้งวัฒนะหรือทางหลวงแผ่นดินหมายเลข 304 เข้าเขตดอนเมือง และออกจากเขตกรุงเทพมหานครไปสิ้นสุดโดยการไปบรรจบกับถนนพหลโยธินอีกครั้งที่ทางแยกต่างระดับอนุสรณ์สถานแห่งชาติ ในพื้นที่ตำบลคูคต อำเภอลำลูกกา จังหวัดปทุมธานี รวมระยะทางทั้งหมด 23.510 กิโลเมตร
ถนนวิภาวดีรังสิตมีวิธีการนับเลขหลักกิโลเมตรต่างจากถนนสายอื่น ๆ คือ ถือจุดสิ้นสุด (จุดบรรจบถนนพหลโยธิน) เป็นที่ตั้ง โดยเริ่มต้นจากกิโลเมตรที่ 28+500 ตามหลักกิโลเมตรของถนนพหลโยธินที่ทางแยกต่างระดับอนุสรณ์สถานแห่งชาติ จังหวัดปทุมธานี แล้วจึงนับย้อนไปทางทิศใต้ จนสิ้นสุดที่ทางแยกใต้ด่วนดินแดง เขตพญาไท กรุงเทพมหานคร แต่ถนนสายนี้มีระยะทางเพียง 23.510 กิโลเมตร จึงทำให้จุดเริ่มต้นของถนนวิภาวดีรังสิตที่ทางแยกใต้ด่วนดินแดงนั้นเป็นกิโลเมตรที่ 4+990 ซึ่งตามความจริงแล้วควรจะเป็นกิโลเมตรที่ 0
ทางแยกที่สำคัญ

| จังหวัด | อำเภอ/เขต | กม> ที่ | ชื่อจุดตัด | ซ้าย | ขวา |
| --- | --- | --- | --- | --- | --- |
 ดินแดง−อนุสรณ์สถาน
| กรุงเทพมหานคร | พญาไท | 4+990 | แยกใต้ด่วนดินแดง | เชื่อมต่อจาก:  ทางพิเศษเฉลิมมหานคร จากบางนา, ดาวคะนอง | เชื่อมต่อจาก:  ทางพิเศษเฉลิมมหานคร จากบางนา, ดาวคะนอง |
| กรุงเทพมหานคร | พญาไท | 4+990 | แยกใต้ด่วนดินแดง |  ถนนดินแดง ไปอนุสาวรีย์ชัยสมรภูมิ  |  ถนนดินแดง ไปประชาสงเคราะห์, พระราม 9 |
| กรุงเทพมหานคร | พญาไท |  | แยกสุทธิสาร |  ถนนสุทธิสารวินิจฉัย ไปสะพานควาย  |  ถนนสุทธิสารวินิจฉัย ไปแยกรัชดา-สุทธิสาร |
| กรุงเทพมหานคร | จตุจักร | 10+828 | แยกลาดพร้าว | ไม่มี  |  ถนนลาดพร้าว ไปแยกรัชดา-ลาดพร้าว, บางกะปิ |
| กรุงเทพมหานคร | จตุจักร | 10+828 | แยกลาดพร้าว |  ถนนพหลโยธิน ไปสวนจตุจักร, สะพานควาย                 |  ถนนพหลโยธิน ไปแยกรัชโยธิน |
| กรุงเทพมหานคร | จตุจักร |  | ทางแยกต่างระดับรัชวิภา |  ถนนรัชดาภิเษก ไปวงศ์สว่าง, สะพานพระราม 7  ถนนกำแพงเพชร 2 ไปหมอชิตใหม่  |  ถนนรัชดาภิเษก ไปแยกรัชโยธิน |
| กรุงเทพมหานคร | จตุจักร | 14+700 | แยกบางเขน |  ถนนงามวงศ์วาน ไปพงษ์เพชร, แคราย  |  ถนนงามวงศ์วาน ไปมหาวิทยาลัยเกษตรศาสตร์ |
| กรุงเทพมหานคร | หลักสี่ | 19.312 | แยกหลักสี่ |  ถนนแจ้งวัฒนะ ไปปากเกร็ด  |  ถนนแจ้งวัฒนะ ไปอนุสาวรีย์หลักสี่, รามอินทรา, มีนบุรี |
| กรุงเทพมหานคร | ดอนเมือง |  | ฐานทัพอากาศดอนเมือง | ไม่มี  | ถนนธูปะเตมีย์ ไปฐานทัพอากาศดอนเมือง, ถนนพหลโยธิน |
| ปทุมธานี | ลำลูกกา | 28.500 | ทางแยกต่างระดับอนุสรณ์สถาน | ไม่มี  |  ถนนพหลโยธิน ไปสะพานใหม่ |
| ปทุมธานี | ลำลูกกา | 28.500 | ทางแยกต่างระดับอนุสรณ์สถาน | ตรงไป:  ถนนพหลโยธิน ไปรังสิต, นวนคร | ตรงไป:  ถนนพหลโยธิน ไปรังสิต, นวนคร |
      สะพาน              กำลังก่อสร้างหรือโครงการในอนาคต
สถานที่สำคัญ > โรงเรียนและสถาบันการศึกษา

วิทยาลัยการจัดการเพื่อการพัฒนา มหาวิทยาลัยทักษิณ
โรงเรียนสุรศักดิ์มนตรี
มหาวิทยาลัยเทคโนโลยีราชมงคลตะวันออก วิทยาเขตจักรพงษภูวนารถ
วิทยาลัยป้องกันราชอาณาจักร
มหาวิทยาลัยหอการค้าไทย
โรงเรียนรักษาดินแดน ศูนย์การนักศึกษาวิชาทหาร
มหาวิทยาลัยเซนต์จอห์น
โรงเรียนหอวัง
มหาวิทยาลัยเกษตรศาสตร์
โรงเรียนมัธยมสังคีตวิทยา กรุงเทพมหานคร
สถานที่สำคัญ > โรงพยาบาล

โรงพยาบาลทหารผ่านศึก
โรงพยาบาลวิภาวดี
สถาบันวิจัยจุฬาภรณ์
สถานที่สำคัญ > สถานที่ราชการ

กรมทหารราบที่ 1 มหาดเล็กรักษาพระองค์
สนามกีฬากองทัพบก
สโมสรกองทัพบก
สถานีวิทยุกระจายเสียงแห่งประเทศไทย
สถานีโทรทัศน์เอ็นบีที 2 เอชดี
วัดดอนเมือง
ฐานทัพอากาศดอนเมือง
อนุสรณ์สถานแห่งชาติ
วัดเสมียนนารี
วัดหลักสี่
สโมสรตำรวจ
สำนักงานคณะกรรมการกำกับหลักทรัพย์และตลาดหลักทรัพย์
สถานที่สำคัญ > หน่วยงานรัฐวิสาหกิจ

บริษัท ปตท. จำกัด (มหาชน)
สำนักงานคณะกรรมการส่งเสริมการลงทุน
อาคารเอนเนอร์ยี่ คอมเพล็กซ์
องค์การกระจายเสียงและแพร่ภาพสาธารณะแห่งประเทศไทย
สถานีรถไฟบางเขน
สถานีรถไฟหลักสี่
สถานีรถไฟดอนเมือง
ท่าอากาศยานดอนเมือง
บริษัท ท่าอากาศยานไทย จำกัด (มหาชน)
สถานที่สำคัญ > หน่วยงานเอกชน

บริษัท การบินไทย จำกัด (มหาชน)
บริษัท จัดการและพัฒนาทรัพยากรน้ำภาคตะวันออก จำกัด (มหาชน) (อาคารอีสท์วอเตอร์)
อาคารวอยซ์ทีวี
อาคารหนังสือพิมพ์ไทยรัฐ
อาคารซันทาวเวอร์ส
อาคารชินวัตรทาวเวอร์ 3
นอร์ธ ปาร์ค
อาคารหนังสือพิมพ์เดลินิวส์
โรงแรม รามา การ์เดนส์
โรงแรม มิราเคิล แกรนด์
โรงแรมเซ็นทาราแกรนด์ แอท เซ็นทรัลพลาซา ลาดพร้าว
เหตุการณ์สำคัญ

เหตุการณ์เพลิงไหม้รถบัสที่กำลังเดินทางบนถนนวิภาวดีรังสิต ในอำเภอลำลูกกา จังหวัดปทุมธานี เมื่อวันที่ 1 ตุลาคม พ.ศ. 2567 ซึ่งมีผู้เสียชีวิตในที่เกิดเหตุ 23 ราย ในจำนวนนี้เป็นนักเรียนจำนวน 20 ราย และครูอีก 3 ราย รวมถึงมีผู้บาดเจ็บเล็กน้อย 4 ราย
แหล่งข้อมูลอื่น

ระบบสารสนเทศโครงข่ายทางหลวง เก็บถาวร 2016-06-16 ที่ เวย์แบ็กแมชชีน
ถนนวิภาวดีรังสิตและทางยกระดับอุตราภิมุข
ถนนวิภาวดีรังสิตและทางยกระดับอุตราภิมุข
ภัยพิบัติทางอากาศมิวนิก

| --- | --- |

สรุปอุบัติการณ์
วันที่: 6 กุมภาพันธ์ ค.ศ. 1958
สรุป: พุ่งชนรันเวย์
จุดเกิดเหตุ: มิวนิก, เยอรมนีตะวันตก
ประเภทอากาศยาน: Airspeed AS-57 Ambassador
ดําเนินการโดย: บริติชยูโรเปียนแอร์เวย์ส
ทะเบียน: G-ALZU
ต้นทาง: ท่าอากาศยานเบลเกรด ยูโกสลาเวีย
จุดพัก: สนามบินมิวนิก-รีม เยอรมนีตะวันตก
ปลายทาง: ท่าอากาศยานแมนเชสเตอร์ อังกฤษ
ผู้โดยสาร: 38
ลูกเรือ: 6
เสียชีวิต: 23
บาดเจ็บ: 19
ภัยพิบัติทางอากาศมิวนิก เกิดขึ้นเมื่อวันที่ 6 กุมภาพันธ์ ค.ศ. 1958 เมื่อเครื่องบินของสายการบินบริติชยูโรเปียนแอร์เวย์ส เที่ยวบิน 609 พุ่งชนกับรันเวย์ของสนามบินมิวนิก-รีม ในมิวนิก ประเทศเยอรมนีตะวันตก โดยเครื่องบินลำดังกล่าวเป็นลำที่ผู้เล่นของแมนเชสเตอร์ยูไนเต็ด ชุดที่ได้รับการขนามนามว่า "บัสบีเบบส์" โดยสารอยู่ด้วย เหตุการณ์นี้มีผู้โดยสารเสียชีวิต 23 คน จากทั้งหมด 44 คน ซึ่ง 8 คนเป็นผู้เล่นของแมนเชสเตอร์ยูไนเต็ด ส่วนศพที่เหลือเป็นเจ้าหน้าที่สโมสร, แฟนบอล และนักข่าว นอกจากนี้ยังมีผู้ที่ได้รับบาดเจ็บเสียชีวิตที่โรงพยาบาลอีก 3 คน
การพุ่งชน > ผู้เสียชีวิต > ลูกเรือ

เคน เรย์เมนต์, ผู้ช่วยนักบิน (เสียชีวิตที่โรงพยาบาลใน 3 สัปดาห์หลังจากนั้น)
ทอม เคเบิล, สจ๊วร์ตเครื่องบิน
การพุ่งชน > ผู้เสียชีวิต > ผู้โดยสาร

เจฟฟ์ เบนต์
โรเจอร์ ไบร์น
เอ็ดดี โคลแมน
ดันแคน เอ็ดเวิร์ด (เสียชีวิตที่โรงพยาบาลใน 15 วันหลังจากนั้น)
มาร์ก โจนส์
เดวิด เพ็กก์
ทอมมี เทย์เลอร์
เลียม วีแลน
วอลเตอร์ คริกเมอร์, เลขานุการสโมสร
ทอม เคอร์รี, โค้ช
เบิร์ต วัลลี่ย์, หัวหน้าโค้ช
อัลฟ์ คล้าร์ก, แมนเชสเตอร์อิฟนิงโครนิเคิล
ดอน เดวีส์, แมนเชสเตอร์การ์เดียน
จอร์จ ฟอลโลว์, เดลีเฮรัลล์
ทอม แจ็คสัน, แมนเชสเตอร์อิฟนิงนิวส์
อาร์ชี เล็ดบรูค, เดลีมิร์เรอร์
เฮนรี่ โรส, เดลีเอ็กซ์เพรสส์
แฟรงค์ สวิฟท์, นิวส์ออฟเดอะเวิลด์ (ก่อนหน้านั้นเป็นผู้รักษาประตูทีมชาติอังกฤษ และแมนเชสเตอร์ซิตี, เสียชีวิตระหว่างเดินทางไปโรงพยาบาล)
อีริค ธอมป์สัน, เดลีเมล์
เบลา มิคลาส, เอเยนต์บริษัททัวร์
วิลลี ซาตินอฟท์, แฟนบอลและเพื่อนของ แมตต์ บัสบี
การพุ่งชน > ผู้รอดชีวิต > ลูกเรือ

มากาเร็ต เบลลิส, แอร์โฮสเตจ (เสียชีวิตในปี 1998)
โรสแมรี เชเวอร์ตัน, แอร์โฮสเตจ
จอร์จ รอดเจอร์ส, เจ้าหน้าที่สื่อสาร (เสียชีวิตในปี 1997)
เจมส์ เธนส์, กัปตันเครื่องบิน (เสียชีวิตในปี 1975)
การพุ่งชน > ผู้รอดชีวิต > ผู้โดยสาร

จอห์นนี เบอร์รี (เลิกเล่นฟุตบอลอย่างถาวร, เสียชีวิตในปี 1994)
แจ็คกี บลันช์ฟลาวเวอร์ (เลิกเล่นฟุตบอลอย่างถาวร, เสียชีวิตในปี 1998)
บ็อบบี ชาร์ลตัน (เสียชีวิตในปี 2023)
บิล โฟกส์ (เสียชีวิตในปี 2013)
แฮร์รี เกร็กก์ (เสียชีวิตในปี 2020)
เคนนี มอร์แกนส์
อัลเบิร์ต สแกนลัน (เสียชีวิตในปี 2009)
เดนนิส ไวโอเล็ต (เสียชีวิตในปี 1999)
เรย์ วูด (เสียชีวิตในปี 2002)
แมตต์ บัสบี, ผู้จัดการทีม (เสียชีวิตในปี 1994)
เท็ด เอลยาร์ด, เดลีเมล์ ช่างภาพ (เสียชีวิตในปี 1964)[ต้องการอ้างอิง]
ปีเตอร์ ฮาเวิร์ด, เดลีเมล์ ช่างภาพ (เสียชีวิตในปี 1996)[ต้องการอ้างอิง]
แฟรงค์ เทย์เลอร์, นิวส์โครนิเคิล นักข่าว (เสียชีวิตในปี 2002)
เวรา ลูคิช และลูกสาว เวโรนา, ผู้โดยสารที่ แฮร์รี เกร็กก์ ช่วยเหลือ
นางมิคลอส, ภรรยาของ เบลา มิคลอส
เอ็น โทมาเซวิช, ผู้โดยสาร
ผลกระทบ

ผู้เล่นของแมนเชสเตอร์ยูไนเต็ดเสียชีวิตทันที 7 ราย และ ดันแคน เอ็ดเวิร์ด ซึ่งได้รับบาดเจ็บ เสียชีวิตในวันที่ 21 กุมภาพันธ์ ที่โรงพยาบาล หลังจากนั้น จอห์นนี เบอร์รี และ แจ็คกี บลันช์ฟลาวเวอร์ ได้เลิกเล่นฟุตบอลอย่างถาวร ขณะที่ แมตต์ บัสบี ได้รับบาดเจ็บสาหัสต้องรักษาตัวที่โรงพยาบาลมากกว่า 2 เดือน
แหล่งข้อมูลอื่น

Munich58.co.uk
The Busby Babes
United Front เก็บถาวร 2014-02-14 ที่ เวย์แบ็กแมชชีน
| ด ค กสโมสรฟุตบอลแมนเชสเตอร์ยูไนเต็ด |
| --- | --- |
 ผู้เล่น  ผู้จัดการทีม  ชุดสำรองและชุดเยาวชน  สถิติ  เกียรติประวัติ  ฤดูกาลปัจจุบัน 
ประวัติศาสตร์:  1878–1945  1945–1969  1969–1986  1986–2013  ฤดูกาล  ยุโรป 
โศกนาฏกรรมมิวนิก:  ภัยพิบัติทางอากาศมิวนิก  บัสบีเบบส์ 
สนามเหย้า:  นอร์ทโรด (1878–1893)  แบงก์สตรีต (1893–1910)  โอลด์แทรฟฟอร์ด (1910–ปัจจุบัน)  สเตรตฟอร์ดเอนด์  เซอร์แมตต์บัสบีเวย์ 
สนามฝึกซ้อม:  เดอะคลิฟฟ์  แทรฟฟอร์ดเทรนนิงเซนเตอร์ 
ทีมอื่น:  แมนเชสเตอร์ยูไนเต็ดหญิง 
ผู้เล่น:  ลงเล่นมากกว่า 100 นัด  25–99 นัด  1–24 นัด 
ทีมคู่แข่ง:  League record by opponent  ดาร์บีแมนเชสเตอร์  การแข่งขันกับลิเวอร์พูล  การแข่งขันกับลีดส์ยูไนเต็ด  การแข่งขันกับอาร์เซนอล 
ผู้สนับสนุน:  Independent Manchester United Supporters Association  Manchester United Supporters' Trust  Red Army 
สื่อ:  เอ็มยูทีวี  อินไซด์ยูไนเต็ด 
บทความที่เกี่ยวข้อง:  ลูกนกหัดบินของเฟอร์กี  สโมสรฟุตบอลยูไนเต็ดออฟแมนเชสเตอร์  Glazer ownership  Mascots  ผู้เล่นแห่งปีเซอร์แมตต์ บัสบี 
  Book:Manchester United F.C.    Category:Manchester United F.C.   Portal:Association football   Manchester United task force   Commons:Manchester United 
แผ่นป้ายที่ โอลด์แทรฟฟอร์ด เพื่อภัยพิบัติทางอากาศมิวนิก
นาฬิกามิวนิค ที่มุมตะวันออกเฉียงใต้ของโอลด์แทรฟฟอร์ด
รางวัลแกรมมี ครั้งที่ 67

งานประกาศผลรางวัลแกรมมีประจำปี ครั้งที่ 67 (อังกฤษ: 67th Annual Grammy Awards) เป็นพิธีมอบรางวัลทางด้านดนตรี เพื่อยกย่องผลงานบันทึกเสียง ผลงานประพันธ์ และศิลปินที่ดีที่สุดตั้งแต่วันที่ 16 กันยายน ค.ศ. 2023 ถึงวันที่ 30 สิงหาคม ค.ศ. 2024 ตามที่สมาชิกของสถาบันบันทึกเสียง จัดขึ้นในวันที่ 2 กุมภาพันธ์ ค.ศ. 2025 ที่คริปโต.คอม อารีนา เมืองลอสแอนเจลิส ในปีที่ 22 นี้ พิธีมอบรางวัลจะถ่ายทอดสดทางซีบีเอสและสามารถสตรีมได้ทางพาราเมาต์+
บียอนเซ่ได้รับการเสนอชื่อเข้าชิงมากที่สุดถึง 11 รางวัล รองลงมาคือบิลลี ไอลิช, ชาร์ลี เอ็กซ์ซีเอ็กซ์, เคนดริก ลามาร์ และโพสต์ มาโลน ซึ่งได้เสนอชื่อเข้าชิงคนละ 7 รางวัล ด้วยการเสนอชื่อเข้าชิงทั้งหมด 99 สาขาตลอดอาชีพของบียอนเซ่ เธอกลายเป็นศิลปินที่ได้รับการเสนอชื่อเข้าชิงมากที่สุดในประวัติศาสตร์รางวัลแกรมมี ทำลายสถิติเสมอกับเจย์-ซี สามีของเธอ นอกจากนี้ บียอนเซ่ยังได้เข้าร่วมกับลามาร์และจอน บาติส ในฐานะศิลปินที่ได้รับการเสนอชื่อเข้าชิงมากที่สุดเป็นอันดับสามในคืนเดียว ขณะที่คาวบอยคาร์เตอร์ (2024) ถือเป็นอัลบั้มของศิลปินหญิงที่ได้รับการเสนอชื่อเข้าชิงมากที่สุดในประวัติศาสตร์ของงาน
ผู้ได้รับการเสนอชื่อ > ป็อป และแดนซ์/อิเล็กทรอนิก

| --- | --- |
ขับร้องเพลงป็อปเดี่ยวยอดเยี่ยม "Espresso" – ซาบรินา คาร์เพนเทอร์  "Bodyguard" – บียอนเซ่  "Apple" – ชาร์ลี เอ็กซ์ซีเอ็กซ์  "Birds of a Feather" – บิลลี ไอลิช  "Good Luck, Babe!" – แชปเพล โรน: ขับร้องเพลงป็อปคู่/กลุ่มยอดเยี่ยม "Die with a Smile" – เลดีกากา และบรูโน มาส์  "Us" – กราซี อับรามส์ ร้องรับเชิญโดย เทย์เลอร์ สวิฟต์  "Levii's Jeans" – บียอนเซ่ ร้องรับเชิญโดย โพสต์ มาโลน  "Guess" – ชาร์ลี เอ็กซ์ซีเอ็กซ์ และบิลลี ไอลิช  "The Boy Is Mine" – อารีอานา กรานเด, แบรนดี้  และโมนิกา
อัลบั้มเพลงป็อปยอดเยี่ยม Short n' Sweet – ซาบรินา คาร์เพนเทอร์  Hit Me Hard and Soft – บิลลี ไอลิช  Eternal Sunshine – อารีอานา กรานเด  The Rise and Fall of a Midwest Princess – แชปเพล โรน  The Tortured Poets Department – เทย์เลอร์ สวิฟต์: บันทึกเสียงเพลงแดนซ์/อิเล็กทรอนิกยอดเยี่ยม "Neverender" – Justice and Tame Impala  "She's Gone, Dance On" – Disclosure  "Loved" – Four Tet  "Leave Me Alone" – Fred Again and Baby Keem  "Witchy" – Kaytranada and Childish Gambino
บันทึกเสียงเพลงป็อปแดนซ์ "Von Dutch" – Charli XCX  "Make You Mine" – Madison Beer Madison Beer & Leroy Clampitt, producers; Mitch McCarthy, mixer  Finn Keane, producer; Tom Norris, mixer  "L'Amour de Ma Vie" (Over Now extended edit) – Billie Eilish Billie Eilish & Finneas, producers; John Castelli & Aron Forbes, mixers  "Yes, And?" – Ariana Grande Ariana Grande, Ilya & Max Martin, producers; Serban Ghenea, mixer  "Got Me Started" – Troye Sivan Ian Kirkpatrick, producer; Alex Ghenea, mixer: อัลบั้มเพลงแดนซ์/อิเล็กทรอนิกยอดเยี่ยม Brat – Charli XCX  Three – Four Tet  Hyperdrama – Justice  Timeless – Kaytranada  Telos – Zedd
บันทึกเสียงรีมิกซ์ยอดเยี่ยม นอกเหนือจากเพลงคลาสสิก "Espresso" (Mark Ronson x FnZ working late remix) – FnZ & Mark Ronson, remixers (Sabrina Carpenter)  "Alter Ego" (Kaytranada remix) – Kaytranada, remixer (Doechii featuring JT)  "A Bar Song (Tipsy)" (remix) – David Guetta, remixer (Shaboozey & David Guetta)  "Jah Sees Them" (Amapiano remix) – Alexx Antaeus, Footsteps & MeMyish, remixers (Julian Marley & Antaeus)  "Von Dutch" – A.G. Cook, remixer (Charli XCX & A.G. Cook featuring Addison Rae)
แหล่งข้อมูลอื่น

เว็บไซต์ทางการ
[]
[]
| ด ค กรางวัลแกรมมี |
| --- | --- |
 สาขา  ผู้ได้รับการเสนอชื่อชิงรางวัลแกรมมี  สถิติ  สถานที่  อีก็อต 
รางวัลพิเศษ:  รางวัลตำนาน  ศิลปินผู้ประสบความสำเร็จตลอดช่วงชีวิต  รางวัลผู้พิทักษ์  รางวัลแกรมมี่พิเศษ/ด้านเทคนิค  หอเกียรติยศ  บุคคลแห่งปีของมูซิแครส์ 
พิธีประกาศรางวัล:  1958  1959  1960  1961  1962  1963  1964  1965  1966  1967  1968  1969  1970  1971  1972  1973  1974  1975  1976  1977  1978  1979  1980  1981  1982  1983  1984  1985  1986  1987  1988  1989  1990  1991  1992  1993  1994  1995  1996  1997  1998  1999  2000  2001  2002  2003  2004  2005  2006  2007  2008  2009  2010  2011  2012  2013  2014  2015  2016  2017  2018  2019  2020  2021  2022  2023  2024 
ส่วนเกี่ยวข้อง:  พิพิธภัณฑ์แกรมมี 
แบ่งตามประเทศ:  สหรัฐ  อาร์เจนตินา  ออสเตรเลีย  ออสเตรีย  บราซิล  อังกฤษ  แคนาดา  จีน  คิวบา  ฝรั่งเศส  อินเดีย  ไอริช  อิตาลี  ญี่ปุ่น  มาลี  เม็กซิกัน  ไนจีเรีย  นิวซีแลนด์  เปรู  โปแลนด์  เซเนกัล  แอฟริกาใต้  สเปน 
 รางวัลแกรมมี  สถาบันการบันทึกเสียง อัลบั้มแห่งปี  บันทึกเสียงแห่งปี  เพลงแห่งปี  ศิลปินหน้าใหม่ยอดเยี่ยม
ปัญญาประดิษฐ์

"AI" เปลี่ยนทางมาที่นี่ สำหรับความหมายอื่น ดูที่ AI (แก้ความกำกวม)
ปัญญาประดิษฐ์ (อังกฤษ: artificial intelligence) หรือ เอไอ (AI) หมายถึงความฉลาดเทียมที่สร้างขึ้นให้กับสิ่งที่ไม่มีชีวิต ปัญญาประดิษฐ์เป็นสาขาหนึ่งในด้านวิทยาการคอมพิวเตอร์ และวิศวกรรมเป็นหลัก แต่ยังรวมถึงศาสตร์ในด้านอื่น ๆ อย่างจิตวิทยา ปรัชญา หรือชีววิทยา ซึ่งสาขาปัญญาประดิษฐ์เป็นการเรียนรู้เกี่ยวกับกระบวนการการคิด การกระทำ การให้เหตุผล การปรับตัว หรือการอนุมาน และการทำงานของสมอง แม้ว่าดังเดิมนั้นเป็นสาขาหลักในวิทยาการคอมพิวเตอร์ แต่แนวคิดหลาย ๆ อย่างในศาสตร์นี้ได้มาจากการปรับปรุงเพิ่มเติมจากศาสตร์อื่น ๆ เช่น
การเรียนรู้ของเครื่อง นั้นมีเทคนิคการเรียนรู้ที่เรียกว่า การเรียนรู้ต้นไม้ตัดสินใจ  ซึ่งประยุกต์เอาเทคนิคการอุปนัยของจอห์น สจวร์ต มิลล์ นักปรัชญาชื่อดังของอังกฤษ มาใช้
เครือข่ายประสาทเทียมก็นำเอาแนวคิดของการทำงานของสมองของมนุษย์ มาใช้ในการแก้ปัญหาการแบ่งประเภทของข้อมูล และแก้ปัญหาอื่น ๆ ทางสถิติ เช่น การวิเคราะห์ความถดถอยหรือ การปรับเส้นโค้ง
อย่างไรก็ตาม เนื่องจากปัจจุบันวงการปัญญาประดิษฐ์ มีการพัฒนาส่วนใหญ่โดยนักวิทยาศาสตร์คอมพิวเตอร์ อีกทั้งวิชาปัญญาประดิษฐ์ ก็ต้องเรียนที่ภาควิชาคอมพิวเตอร์ของคณะวิทยาศาสตร์หรือคณะวิศวกรรมศาสตร์ เราจึงถือเอาง่าย ๆ ว่า ศาสตร์นี้เป็นสาขาของวิทยาการคอมพิวเตอร์นั่นเอง
งานวิจัย > เป้าหมาย

ปัญหาโดยทั่วไปของการจำลอง (หรือสร้าง) ปัญญาถูกแบ่งออกเป็นปัญหาย่อย ๆ จำนวนมาก นักวิจัยด้านปัญญาประดิษฐ์พยายามศึกษาระบบย่อย ๆ เหล่านี้ โดยที่ได้รับความสนใจมากเป็นพิเศษ ได้แก่
งานวิจัย > เป้าหมาย > การนิรนาม การให้เหตุผล และการแก้ไขปัญหา (deduction, reasoning, problem solving)

งานวิจัยด้านปัญญาประดิษฐ์ในช่วงแรก ๆ นั้นเริ่มต้นมาจากการให้เหตุผลแบบทีละขั้น ๆ เป็นการให้เหตุผลแบบเดียวกับที่มนุษย์ใช้ในการไขปัญหาหรือหาข้อสรุปทางตรรกศาสตร์ เมื่อปลายคริสต์ทศวรรษ 1980 และ 1990 งานวิจัยด้านปัญญาประดิษฐ์ได้ถูกพัฒนาอย่างต่อเนื่อง และประสบความสำเร็จในการจัดการกับความไม่แน่นอนหรือความไม่สมบูรณ์ของข้อมูลได้ โดยใช้หลักการของความน่าจะเป็นและเศรษฐศาสตร์
ความยากของสาขานี้คือ อัลกอริทึมส่วนใหญ่ต้องใช้การคำนวณและประมวลผลมหาศาล มักจะเป็นการคำนวณแบบสลับสับเปลี่ยนจำนวนมาก และทำให้คอมพิวเตอร์ต้องใช้หน่วยความจำมหาศาลเมื่อต้องแก้ปัญหาที่มีขนาดใหญ่มาก ดังนั้น งานวิจัยในสายนี้จึงมักมุ่งเน้นการหาอัลกอริทึมที่มีประสิทธิภาพในการค้นหาอย่างมีประสิทธิภาพ
มนุษย์มีความสามารถในการไขปัญหาอย่างรวดเร็ว สามารถตัดสินใจได้ตามสัญชาติญาณและมีความรวดเร็วกว่าความรู้สึกตามสามัญสำนึกและการอนุมานแบบทีละขั้นแบบที่งานวิจัยด้านปัญญาประดิษฐ์ในช่วงแรกทำได้ ปัจจุบัน งานวิจัยด้านปัญญาประดิษฐ์เริ่มหันมาให้ความสนใจการแก้ไขปัญหาที่ย่อยไปกว่าเชิงสัญลักษณ์ หรือที่เรียกว่า sub-symbolic problem solving ไม่ว่าจะเป็น เอเยนต์ฝังตัว โครงข่ายประสาทเทียม หรือการใช้หลักการทางสถิติกับปัญญาประดิษฐ์ เพื่อเลียนแบบธรรมชาติของมนุษย์ในการเดาอย่างมีหลักการทางความน่าจะเป็น
เทคนิคที่นิยมใช้กันมากก็คือ การเขียนโปรแกรมเชิงตรรกะ (logic programming) เมื่อเราแทนความรู้ของเครื่องด้วย first-order logic และ bayesian inference เมื่อเราแทนความรู้ของเครื่องด้วย bayesian networks
งานวิจัย > เป้าหมาย > การแทนความรู้

การแทนความรู้ (knowledge representation) เป็นหัวใจสำคัญของงานวิจัยด้านปัญญาประดิษฐ์ เป็นการศึกษาด้านเก็บความรู้ (knowledge) ไว้ในเครื่องจักร เราเชื่อกันว่าหากจะให้เครื่องจักรแก้ไขปัญหาให้จะต้องใช้ความรู้จำนวนมหาศาลบนโลกนี้ สิ่งที่ปัญญาประดิษฐ์ต้องการจะหาสัญลักษณ์มาแทนได้แก่ วัตถุ คุณสมบัติ ประเภท ความสัมพันธ์ระหว่างวัตถุ ไม่ว่าจะเป็นสถานการณ์ เหตุการณ์ สถานะ และเวลา ตลอดจนเหตุและผล ความรู้เกี่ยวกับความรู้ (รู้ว่าคนอื่นรู้อะไร) และอื่น ๆ อีกมากมาย การแทน"สิ่งที่มีอยู่"นั้นเรียกว่าสาขาภววิทยา เป็นการแทนที่กลุ่มของวัตถุ ความสัมพันธ์ แนวคิด และอื่น ๆ บนเครื่องจักร ประเด็นสำคัญของการแทนความรู้ คือ
ทำอย่างไรจะแสดงความรู้ได้อย่างกะทัดรัด ประหยัดหน่วยความจำ
จะนำความรู้ที่เก็บไว้นี้ไปใช้ในการให้เหตุผลอย่างไร
จะมีการเรียนรู้ความรู้ใหม่ ๆ ด้วยเทคนิคการเรียนรู้ของเครื่อง ให้ความรู้ที่ได้อยู่ในรูปแบบความรู้ที่เราออกแบบไว้ได้อย่างไร
การแทนความรู้สามารถแบ่งออกได้เป็นสองประเภทหลัก คือ
ความรู้ที่แน่นอน (certain knowledge) เช่น การแทนความรู้ด้วยตรรกศาสตร์ ไม่ว่าจะเป็น first-order logic หรือ propositional logic
ความรู้ที่มีความไม่แน่นอนมาเกี่ยวข้อง (uncertain knowledge) เช่น ตรรกศาสตร์คลุมเครือ และโครงข่ายแบบเบส์
งานวิจัย > เป้าหมาย > ระบบผู้เชี่ยวชาญ

ระบบผู้เชี่ยวชาญ (expert system) เป็นการศึกษาเรื่องสร้างระบบความรู้ของปัญหาเฉพาะอย่าง เช่น การแพทย์หรือวิทยาศาสตร์ จุดประสงค์ของระบบนี้คือ ทำให้เสมือนมีมนุษย์ผู้เชี่ยวชาญคอยให้คำปรึกษา และคำตอบเกี่ยวกับปัญหาต่าง ๆ งานวิจัยด้านนี้มีจุดประสงค์หลักว่า เราไม่ต้องพึ่งมนุษย์ในการแก้ปัญหา   แต่อย่างไรก็ตามในทางปฏิบัติแล้ว ระบบผู้เชี่ยวชาญยังต้องพึ่งมนุษย์เพื่อให้ความรู้พื้นฐานในช่วงแรก การจะทำงานวิจัยเรื่องนี้ต้องอาศัยความรู้พื้นฐานหลายเรื่อง ไม่ว่าจะเป็น การแทนความรู้, การให้เหตุผล และ การเรียนรู้ของเครื่อง